'காலன்தன் களிப்புத் தீர்த்த மகோதர! காலையே போய், மால் ஒன்றும் மனத்து வீரன் மாபெரும்பக்கனோடும் கூலம் கொள் குரங்கை எல்லாம் கொல்லுதி - வெள்ளம் ஆன நால் - ஐம்பதோடும் சென்று, நமன் திசை வாயில் நண்ணி.	19 'ஏற்றம் என், சொல்லின் என்பால்? இந்திரன்பகைஞ! - அந் நாள் காற்றினுக்கு அரசன் மைந்தன் கடுமை நீ கண்டது அன்றோ? நூற்று - இரண்டு ஆய வெள்ள நுன் பெரும் படைஞர் சுற்ற, மேல் திசை வாயில் சேர்தி, விடிவதின் முன்னம் - வீர!	20